Ліст Васіля Захаркі да Вацлава Ластоўскага (16 чэрвеня 1920)
Даражэнькі пане Вацлаве Вацлаве!

Самною сталася тое, што у нас, на бяду, натта часта бывае.

Выпіралі і выперлі дэлегацыю дзеля Масквы тагды, калі яна яе не патрэбавала.

Было якое то пазваленьне на прыезд аднаго чалавека, як кажуць Ладнова альбо Чэрэпука дзеля інфармацыі і только.

Я заявіў, што інфармацыя ужо зроблена тав старшыні Рады Рэспуб. Бадуновай дзеля гэтаго прасіў прапусціць дзеля перэгавораў усю місію с 3х чалавек.

На запрос атрыман атказ чэрэз тыдзень, што пазваляецца выехаць толькі аднаму чалавеку дзеля інфармацыйных перэгавораў.

Прымаючы пад увагу, што у п. Маркевіча маюцца самастаяцэльныя паўнамоцствы ад партыі мы пастанавілі ехаць яму і гаварыць ад партыі і разам стым даць урадоую інфармацыю згодна с даным яму намі наказам.

Ен мусіць выедзе у пятніцу.

Замясьціцялем яго пакуль што будзе тутака Чэрэпук.

Тутака Енерал Васількоўскі (вельмі энергічны чалавек), с каторым я веў перэгаворы с Эстонскім Міністрам загранічных спраў аб справах, якія я перэдам Вам на словах.

Я с Васількоўскім і яшчэ адным палкоўнікам, выеду да Вас у пятніцу альбо суботу.

Заутра думаю яшчэ пабываць і больш раз’ясніць Беларускае пытаньне Гукоўскаму, хаця усе значэньне не тутака а у Маскве. Яны тутака прастыя перэдатчыкі і толькі.

Хаця Мамонько і страшэньне крычаў за тое, каб выпусьціць Каладзея, але як я цяпер разабраўся гэтаго рабіць не следавало, асабліва калі Вашая партыя завязала непасрэдственныя перэгаворы. Ен не прызнае не моцы Усебеларускаго З’езду, ні Ураду, ні партыі. Пасьля мае з ім гутаркі ён стаў як бы другім, але я не веру яму. Выехаў ен учоры. Думаю што ен не вораг сабе каб добра гаварыць аб нас.

Незразумела чаго тутака плентаецца і Шолкавы. Хваліць сябе і лае усіх нашых. Так усюды адным словам цяжка і трудна жыць. У Вас так само не добра, я разумею апра стра слоу Езавітава — это дзеля прадстаўніка немажлівая рэч. Паклон Вашэй жонцы і усім нашым.

Васіль

Зноскі

Лісты Васіля Захаркі
Лісты да Вацлава Ластоўскага
Лісты 1920 года
Лісты, напісаныя ў Таліне
Міжнародныя дачыненні Беларускай Народнай Рэспублікі